
ПРЕДЛОЖЕНИЯ
Комисията по правата на жените и равенството между половете приканва водещата комисия по бюджетен контрол да включи в предложението за резолюция, което ще приеме, следните предложения:
[bookmark: restart]A.	като има предвид, че равенството между половете е ценност на Съюза, заложена в член 2 от Договора за Европейския съюз (ДЕС);
Б.	като има предвид, че равенството между половете се характеризира с регресивна идеология, която дава приоритет на абортите, позволява на всеки човек да си избира пол от неограничен списък от полове и дискредитира традиционните роли;
В.	като има предвид, че нарастващите разходи за живот засягат както мъжете, така и жените; като има предвид, че манталитетът на вечната жертва е в ущърб на равенството между половете; като има предвид, че целта на ЕС следва да бъде осигуряването на равни възможности;
Г.	като има предвид, че окончателният бюджет на Европейския институт за равенство между половете (EIGE) за финансовата 2022 година възлиза на xxx.xx EUR, което представлява увеличение с xxx% спрямо 2021 г.;
1.	припомня, че EIGE беше създаден с цел разработване на инструменти за равенство между половете; отбелязва, че в настоящите бурни времена това не е толкова належащо; следователно отбелязва, че разпределените за EIGE бюджетни кредити следва да бъдат намалени;
2.	отбелязва постоянно високото равнище на изпълнение на бюджета на EIGE, като бюджетните кредити за поети задължения достигаха 9x,92% през 2022 г. (спрямо 97,75% през 2020 г.);
3.	отчита увеличение на пренесените оперативни разходи на EIGE до xxx% през 2023 г. (спрямо 54,79% през 2022 г.);
4.	отбелязва, че Европейската сметна палата е потвърдила, че годишните финансови отчети на EIGE дават вярна представа за всички съществени аспекти на неговото финансово състояние към 31 декември 2022 г., както и за резултатите от неговата дейност, паричните потоци и промените в нетните активи за приключилата на тази дата финансова година;
5.	счита, че директорът на EIGE не трябва да се освобождава от отговорност във връзка с изпълнението на бюджета на Института за финансовата 2022 година.

